b"\n_START_ARTICLE_\nIncident de Wal Wal\n_START_SECTION_\nContext, desenvolupament i conseq\xc3\xbc\xc3\xa8ncies\n_START_PARAGRAPH_\nDurant la d\xc3\xa8cada del 1930 el govern et\xc3\xadop, en plena centralitzaci\xc3\xb3 i refor\xc3\xa7ament de l'Estat, va posar l'accent en la seva pres\xc3\xa8ncia militar a l'Ogaden, una regi\xc3\xb3 del sude-st de l'Imperi. Paral\xc2\xb7lelament, els italians, instal\xc2\xb7lats a territori somali, van organitzar incessants incursions dins del territori et\xc3\xadop on finalment s'establiren durant aquest per\xc3\xadode. Aquests van expulsar les tropes imperials et\xc3\xadops. A comen\xc3\xa7aments de l'any 1934, els et\xc3\xadops s'aproximaren als avan\xc3\xa7ats italians, el que van suscitar les protestes de Roma, qui considerava que el seu territori era violat. No obstant aix\xc3\xb2, els italians es negaven a delimitar concretament la frontera amb el seu ve\xc3\xad per tal de mantenir-hi la seva pres\xc3\xa8ncia. Aleshores Haile Selassie va enviar una comissi\xc3\xb3 anglo-et\xc3\xadop encarregada de delimitar la frontera; va arribar el 22-23 de novembre de 1934 a Wal Wal. _NEWLINE_Despr\xc3\xa9s d'alguns dies de tensi\xc3\xb3 durant els quals els comandants de les dues forces es van mantenir cara a cara, es va produir un tiroteig el 5 de desembre de 1934. entre 15h30 et 17h30. Despr\xc3\xa9s de dos dies de combats, els et\xc3\xadops es retiraren davant l'avan\xc3\xa7 de l'aviaci\xc3\xb3 i dels blindats italians. Les forces de Haile Selassie perderen 130 homes mentre que els italians comptaren 30 morts i 100 ferits._NEWLINE_It\xc3\xa0lia immediatament imputa la responsabilitat sobre Eti\xc3\xb2pia, inicialment es nega a presentar la controv\xc3\xa8rsia a l'arbitratge i fins i tot exigeix una disculpa. Des d'un punt de vista estrictament legal, era erroni perqu\xc3\xa8 Wa Wal es troba en un territori et\xc3\xadop. El cas fou presentat per Haile Selassie davant la Societat de Nacions que durant aquesta crisi diplom\xc3\xa0tica mostrar\xc3\xa0 els l\xc3\xadmits de la seva acci\xc3\xb3. Durant el per\xc3\xadode de discussi\xc3\xb3, les dues parts es prepararen pel conflicte. Paule Henze creu que despr\xc3\xa9s Wal Wael, \xc2\xabIt\xc3\xa0lia va ser impregnada amb un deliri nacionalkista que va ofegar la veu de la precauci\xc3\xb3 i els temors del frac\xc3\xa0s\xc2\xbb, accelerant aix\xc3\xad el proc\xc3\xa9s que condu\xc3\xad al conflicte. Per a Harold Marcus, des del principi de la crisi, la guerra sembla inevitable, ja que Benito Mussolini ja hauria pres una decisi\xc3\xb3 clara d'una guerra. _NEWLINE_El 3'octubre de 1935, despr\xc3\xa9s del frac\xc3\xa0s de totes les negociacions i discussions, It\xc3\xa0lia va envair Eti\xc3\xb2pia, desencadenant el conflicte anunciada per l'incident de Wal Wal."